Mandag blev listen over de opstillede til regionsråds- og kommunalvalget offentliggjort, og der er i år rekordmange, der kæmper om pladserne i byrådene og i regionsrådet. Der er i alt 1.080, der stiller op til kommunalvalget, og 247 personer der stiller op til regionsrådsvalget. Til valget i 2013 var de to tal på henholdsvis 990 og 182 opstillede. Vi har samlet en tabel over alle de opstillede i de nordjyske kommuner og til regionsrådet, og hvordan de er fordelt på partierne. Kategorien "øvrige lister" dækker over tværpolitiske og lokale lister som eksempelvis Retsforbundet, Kommunisterne, Social Fælles Liste, Nationalpartiet og Læsø Listen.

Referat:
Det har aldrig før været så populært at stille op til kommunal- og regionsrådsvalget som i år. Vi har samlet en liste over fordelingen af de opstillede i Nordjylland.